Op mod 100 islandske var søndag samlet i Hjallerup i anledning af Islandshestens dag. Islandshestens dag falder altid den sidste søndag i september, og over hele landet havde lokale klubber planlagt arrangementer hvor man kunne opleve masser af smukke heste. I Hjallerup var det foreningen Hekla, der stod for fejringen af Islandshestens dag. Her marcherede omkring 60 heste gennem byen, inden de ved det nyopførte baneanlæg i byen blev samlet med den resterende flok. Formålet med Islandshestens dag er at udbrede kendskabet til den islandske hest og til arrangementet i Hjallerup kunne man både opleve hestene tølte og se dem brugt til ringridning. - Det er en af de største dage i Heklas historie. Vi har simpelthen svært ved at være i vores egen krop. Det er en festdag at være kommet til Hjallerup, siger Peter Palmkvist, der er formand Nordjysk Islandshesteforening. Herunder kan du se Heklas egne optagelser fra Hjallerup, hvor de mange heste gik gennem byen.

Referat:
Islandshestens dag blev søndag markeret i Hjallerup, hvor op mod 100 heste var samlet.